שוגרדדי - מאיה גיגי ולי נרובאי - פורטל היופי הישראלי Barosh
פורטל היופי הישראלי Barosh » כתבות » כתבות אופנה סטיילינג » שוגרדדי – מאיה גיגי ולי נרובאי
שוגרדדי – מאיה גיגי ולי נרובאי
פורסם מאת: בתאריך: 19 דצמבר 2012
מותג האופנה שוגרדדי בניצוחן של צמד המעצבות מאיה גיגי ולי נרובאי, חשף את קולקציית אביב קיץ 2013 במסגרת אירועי שבוע האופנה GINDI TLV FASHION WEEK.
תצוגת האופנה של המותג לוותה בהופעה חיה של להקת הפופ Tiger Love הפועלת בניו יורק וכוללת את לורל אמיר, גיגי בן ארצי ורוי בן ארצי.
שוגרדדי, היא חיית אופנה נושכת שתעשה לכם נעים. הבדים, הגזרות וההדפסים הבלתי מרוסנים, הם חלק בלתי נפרד מהאופנה שמכתיבה כאן סדרי עולם חדשים.
בין אם זו טישרט קרועה מבד איכותי שעברה תהליכי צביעה ייחודיים ובין אם זו שמלת פייטים צמודה ואסימטרית. אפשר להשוות את שוגרדדי ללהקת רוק מצליחה, כזאת שעולה לבמה בחושך לסשן גיטרות מטורף, כזאת שאת המלודיות שלה כותבים על קירות בענק.
האמת שזה ממש ככה, רק שאת הזרקורים, האקורדים והשירים מביאות המעצבות בכישרון רב אל תוך פרטי הלבוש של המותג.
שוגרדדי הוא מותג בקנה מידה עולמי המגיש מדי עונה קולקציות של פריטי קז’ואל וערב לנשים.
הסגנון הייחודי וכתב היד המקורי של המעצבות או אם תרצו הסולניות, יוצר ז’אנר אופנתי חדש אותו ניתן לכנות STREET COUTURE.
ההשראות לסגנון הן רבות ומגוונות, ומגיעות מתרבות אופנת רחוב מעוצבת ומסוגננת שנשענת על כמה עוגנים שהפכו לכתב היד של שוגרדדי: עולם גרפי ששואב השראה עמוקה מעולם המוזיקה, הפאנק והגלאם.
מראה השכבות שהוא מראה של mix אבל לא match. דווקא חוסר ההתאמה והשילוב הבלתי אפשרי של פריטים וטקסטורות מייצר שפה חדשה.
התחכום בפרטי המותג, מעבר להדפסים ולגזרות, טמון בשילוב מלאכות היד המורכבות בכל פריט ופריט, בעיצוב שאינו מתפשר ואינו מחפש קיצורים, רקמות החרוזים, הפאייטים והאפליקציות, הקרעים והחתכים, הפרימות הגאוניות ושילובי המתכות החומרים והשטיפות המיוחדות הם שהפכו את שוגרדדי לשם דבר בעולם האופנה, קריאייטיבי, חד-פעמי ובלתי ניתן לחיקוי.
שוגרדדי החל את דרכו עם טישירט’ס לנשים וגברים בהדפסים ושפה גרפית בהשפעת עולם הרוק והפאנק, מאייקונות רוק כמו דיוויד בואי ומדונה, דרך הסלוגנים הפרובוקטיביים של Fuck me I’m famous.
עם השנים התפתח שוגרדדי לכדי מותג אופנה שלם לנשים, הכולל שמלות, טוניקות, בגדי גוף, ווסטים וגזרות יוצאות דופן. הטישרטס המיתולוגי לא נעלם וממשיך להדהד ולהרחיב גבולות.
היום מציע המותג שלל פריטי לבוש ליום וללילה, לצד אוסף מוקפד של אביזרי אופנה בעיצוב בלעדי ובמראה הגלאם.
על כל שלבי תהליך העיצוב והייצור מפקחות מקרוב שתי המעצבות המוכשרות האלה מאיה ולי, כל אחת מהן בתחום ההתמחות שלה, יחד הן פורצות גבולות, מגרדות קצוות ומביאות לנו את שוגרדדי לייב.
בשנת 2009 נפתחה חנות קונספט של המותג בקניון רמת אביב, וב-2010 נפתחה גם חנות ברחוב שינקין בתל אביב.
מעבר לכך ניתן למצוא את פריטי שוגרדדי ביותר מ-50 חנויות ובוטיקים ברחבי ישראל והעולם.
המותג שוגרדדי מוזמן ומשתתף באופן קבע בתערוכות אופנה נחשבות ברחבי העולם (בניהם ״קוטרי״ בניו-יורק וה״פרוג׳קט״ בלאס-ווגאס) במטרה להפיץ את בשורת המותג אל מחוץ לגבולות ישראל.
מה עומד מאחורי המוסד שהוא רוק?
מה המשמעות של בחירה ברוק כסגנון חיים ומהם השורשים והמשמעויות שמהם הוא נובע?
על השאלות האלו ענו מאיה גיגי דומב ולי נרובאי לנגר, מעצבות המותג "שוגרדדי" בקולקציית קיץ 2013, שקידמה את החקירה המתמשכת של השתיים אל נבכי הרוק.
בקולקציית קיץ 2013 הביטו המעצבות אל מעבר לקלישאה הקשוחה והשחוקה ושאבו השראה משנות השישים והשבעים – תור הזהב של הרוק, עם וודסטוק, הנדריקס, ג’ופלין וכל השאר.
ההשראות החדשות – שמתבטאות בשימוש בפרנזים, קרושה, חרוזים וקפלים- נוספו לקו המגובש שמזוהה עם המותג והשתלבו בו באופן אורגני מבלי לעמעם את הבטחון והעקביות שלו.
שוגרדדי אביב קיץ 2013 – שבוע האופנה GINDI TLV FASHION WEEK. צילום: אבי ולדמן
ארכיטקטורה מוזהבת גולף – קולקציית נשים נוצצת לקראת סילבסטר 2010 ZIP – קולקציית חורף 2009/10 אפרודיטה לט"ו באב ראלף לורן יוצא במבצעים קולקציית התיקים החדשה של GOLBARY אלון ליבנה ביוטי סיטי 2016 על במה אחת בקיסריה